Tímatakmörk eru sett með öryggi hlauparans í huga . Í Laugavegshlaupinu er miðað við að hlauparar geti klárað 55 km á innan við 9:15 klukkutímum sem gefa 384 ITRA stig . Eftir þann tíma er starfsmönnum hlaupsins heimilt að byrja að taka saman búnað á marksvæði . Til að ná tímatakmörkum verða hlauparar að vera farnir út af drykkjarstöð í Álftavatni ( 22 km ) á innan við 4 klukkustundum og út af drykkjarstöð í Emstrum ( 38 km ) á innan við 6 klukkustundum og 30 mínútum ( sjá skipulag á drykkjarstöðum á myndum hér fyrir neðan ) . Það er mikilvægt að hver og einn viti hvernig tímatakmörkum er háttað og hvað tekur við í kjölfarið . Það er takmarkað pláss í skálum Ferðafélags Íslands og þeir uppteknir af göngufólki . Starfsmenn skrá niður nafn og hlaupanúmer allra þeirra sem eru stöðvaðir og leiðbeina þeim um næstu skref . Þar sem símasamband á milli Emstra og Húsadals er takmarkað berast upplýsingar á milli seinna en ætla má . Starfsmenn í Húsadal reyna eftir fremsta megni að miðla upplýsingum til hlaupafélaga og fjölskyldumeðlima þeirra sem ná ekki tímamörkum . Matur í Húsadal sem keyptur hefur verið af veitingasölu á staðnum er ekki endurgreiddur þeim sem ná ekki tímamörkum . Tímatökuhlið við skálann í Álftavatni - Hliðið verður staðsett við útgang drykkjarstöðvar Tímatökuhliðið í Emstrum verður í tröppunum sem liggja frá skálanum Yfirlit yfir skipulagið í Álftavatni Yfirlit yfir skipulagið í Emstrum Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .